paragraph_text: Kingdom Centre, poznat i kao Burj Al-Mamlaka (ara. برج المملكة) je neboder koji se nalazi u saudijskom glavnom gradu Riyadu. Kingdom Centre je druga najviša zgrada u Saudijskoj Arabiji te 55. najviša zgrada u svijetu s visinom od 311 metara. Dizajnom, zgrada je slična kineskom Shanghai World Financial Centeru. U neboderu se nalazi druga najviša džamija u svijetu, poslije džamije unutar emiratske Burj Khalife.